Document ID: 31998D0500

Reference:
EUR-Lex - 31998D0500 - SK
Avis juridique important
|
31998D0500
Official Journal L 225 , 12/08/1998 P. 0027 - 0028
ROZHODNUTIE KOMISIEz 20. mája 1998o zriadení Výborov pre medziodvetvový dialóg na podporu dialógu medzi sociálnymi partnermi na európskej úrovni(oznámené dokumentom číslo C(1998) 2334)(Text s významom pre EHP)(98/500/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže podľa článku 118b zmluvy sa Komisia má snažiť o rozvoj dialógu medzi sociálnymi partnermi na európskej úrovni, ktorý by mohol, ak to obidve strany považujú za potrebné, viesť k vzťahom založeným na dohode;keďže podľa bodu 12 Charty základných sociálnych práv pracovníkov spoločenstva by zamestnávatelia alebo organizácie zamestnávateľov na jednej strane a organizácie pracovníkov na strane druhej mali mať právo na vyjednávanie a uzatváranie kolektívnych zmlúv za podmienok stanovených vnútroštátnymi právnymi predpismi a praxou. Dialóg medzi sociálnymi partnermi na európskej úrovni, ktorý sa musí rozvíjať, môže vyústiť, ak to strany považujú za potrebné, do zmluvnej úpravy vzťahov, najmä na medziprofesijnej a sektorovej úrovni;keďže Komisia ako reakciu na oznámenie z 18. septembra 1996 týkajúce sa rozvoja sociálneho dialógu na úrovni Spoločenstva1 dostala silnú podporu všetkých dotknutých strán pre jej návrh na posilnenie odvetvového sociálneho dialógu;keďže Európsky parlament vo svojej rezolúcii z 18. júla 19972 reagujúc na oznámenie Komisie pripisuje špecifický význam odvetvovému sociálnemu dialógu, pretože dosah regulácie a/alebo deregulácie na zamestnanosť v hospodárskych odvetviach sa môže najlepšie hodnotiť v rámci odvetvového dialógu;keďže Hospodársky a sociálny výbor vo svojom stanovisku z 29. januára 19973 reagujúc na oznámenie Komisie vyhlásil, že sociálny dialóg musí byť účelný, efektívny a cieľovo zameraný;keďže situácia v rôznych štátoch jasne demonštruje potrebu aktívnej účasti oboch strán v diskusii o zlepšení životných a pracovných podmienok v ich odvetví; keďže Výbor pre odvetvový dialóg pripojený ku Komisii je najvhodnejším prostriedkom zabezpečenia takejto účasti tým, že sa na úrovni spoločenstva vytvorí reprezentatívne fórum pre príslušné sociálno-hospodárske záujmy;keďže Komisia by sa mala usilovať zabezpečiť, aby členovia a činnosti Výborov pre medziodvetvový dialóg prospeli k podpore rovnosti medzi ženami a mužmi;keďže existujúce spoločné výbory by mali byť nahradené Výbormi pre medziodvetvový dialóg; keďže rozhodnutia zakladajúce tieto výbory by sa mali zrušiť,ROZHODLA TAKTO:Článok 1Týmto sa vytvárajú Výbory pre medziodvetvový dialóg (ďalej len "výbory") v tých odvetviach, v ktorých sociálni partneri spoločne požiadali o účasť na dialógu na európskej úrovni a v ktorých organizácie zastupujúce obe strany spĺňajú nasledovné kritériá:a) vzťahujú sa k špecifickým odvetviam alebo kategóriám a sú organizované na európskej úrovni;b) skladajú sa z organizácií, ktoré samotné sú neoddeliteľnou a uznanou časťou štruktúr sociálnych partnerov členských štátov a môžu rokovať o dohodách a ktoré zastupujú niekoľko členských štátov;c) majú primeranú štruktúru na zabezpečenie ich účinnej účasti na práci výborov.Článok 2Každý výbor by mal v odvetví, v ktorom je zriadený:a) byť vypočutý pri rozhodnutiach o rozvoji na úrovni spoločenstva, ktoré majú sociálny dosah;b) rozvíjať a podporovať sociálny dialóg na odvetvovej úrovni.Článok 3Počet zástupcov sociálnych partnerov zúčastňujúcich sa zasadaní každého výboru je celkovo maximálne 40, s rovnakým počtom zástupcov delegácií zamestnávateľov a zamestnancov.Článok 4Komisia vyzve zástupcov k účasti na zasadaniach výborov o návrhu organizácií sociálneho partnera jednotlivých odvetví, ktoré predložili žiadosť podľa článku 1.Článok 51. Každý výbor si spoločne s Komisiou stanoví svoj vlastný rokovací poriadok.2. Výboru predsedá zástupca delegácie zamestnávateľov alebo zamestnancov alebo, na základe spoločnej žiadosti, zástupca Komisie.3. Výbory sa schádzajú minimálne raz za rok. Maximálne 30 zástupcov sociálnych partnerov, ktorí sa zúčastnia zasadania výboru, dostane diéty a úhradu cestovných nákladov.4. Komisia v spolupráci so sociálnymi partnermi pravidelne preveruje fungovanie odvetvových výborov a sledovanie ich činnosti v rôznych odvetviach.Článok 6Ak Komisia informovala výbor, že sa diskutovaný predmet týka záležitosti dôverného charakteru, členovia výboru sú zaviazaní, bez dosahu na uplatňovanie ustanovení článku 214 zmluvy, neposkytovať žiadnu informáciu, o ktorej sa dozvedeli na zasadaní výboru alebo jeho sekretariátu.Článok 71. Výbory pre odvetvový dialóg nahradia existujúce spoločné výbory, konkrétne:a) Spoločný výbor pre námornú dopravu zriadený rozhodnutím Komisie 87/467/EHS4;b) Spoločný výbor pre civilné letectvo zriadený rozhodnutím Komisie 90/449/EHS5;c) Spoločný výbor pre vnútrozemskú plavbu zriadený rozhodnutím Komisie 80/991/EHS6;d) Spoločný výbor pre cestnú dopravu zriadený rozhodnutím Komisie 85/516/EHS7;e) Spoločný výbor pre železnice zriadený rozhodnutím Komisie 85/13/EHS8;f) Spoločný výbor pre telekomunikačné služby zriadený rozhodnutím Komisie 90/450/EHS9;g) Spoločný výbor pre sociálne problémy poľnohospodárskych pracovníkov zriadený rozhodnutím Komisie 74/442/EHS10;h) Spoločný výbor pre sociálne problémy v námornom rybolove zriadený rozhodnutím Komisie 74/441/EHS11;i) Spoločný výbor pre poštové služby zriadený rozhodnutím Komisie 94/595/EHS12.Výbory zriadené týmito rozhodnutiami však pokračujú vo svojej činnosti, až kým ich prácu neprevezmú odvetvové výbory zriadené týmto rozhodnutím, ale v každom prípade najneskôr do 31. decembra 1998.2. S výhradou ustanovení článku 1, Výbory pre odvetvový dialóg nahradia aj ostatné neformálne pracovné skupiny, pomocou ktorých Komisia podporovala sociálny dialóg v niektorých odvetviach, pre ktoré neplatilo rozhodnutie Komisie zriaďujúce spoločný výbor.3. Rozhodnutia uvedené v písmenách a) až i) odseku 1 sa rušia s účinnosťou od 1. januára 1999.V Bruseli 20. mája 1998Za KomisiuPádraig FLYNNčlen Komisie1 COM(96) 448 final.2 Ú. v. ES C 286, 22.9.1997, s. 338.3 Ú. v. ES C 89, 19.3.1997, s. 27.4 Ú. v. ES L 253, 4.9.1987, s. 20.5 Ú. v. ES L 230, 24.8.1990, s. 22.6 Ú. v. ES L 297, 6.11.1980, s. 28.7 Ú. v. ES L 317, 28.11.1985, s. 33.8 Ú. v. ES L 8, 10.1.1985, s. 26.9 Ú. v. ES L 230, 24.8.1990, s. 25.10 Ú. v. ES L 243, 5.9.1974, s. 22.11 Ú. v. ES L 243, 5.9.1974, s. 19.12 Ú. v. ES L 225, 31.8.1994, s. 31.

Summary:
Medziodvetvový sociálny dialóg
Medziodvetvový sociálny dialóg
ZHRNUTIE K DOKUMENTU:
Rozhodnutie 98/500/ES o podpore dialógu medzi sociálnymi partnermi na európskej úrovni
SÚHRN
AKÝ JE CIEĽ TOHTO ROZHODNUTIA?
              
Toto rozhodnutie tvorí základ pre zriadenie Výborov pre medziodvetvový sociálny dialóg v rôznych oblastiach činnosti EÚ, v rámci ktorých sa môžu schádzať zástupcovia zamestnávateľov a zamestnancov (známi ako „sociálni partneri“) s cieľom prediskutovať rozvoj politík. Zohrávajú významnú rolu v súvislosti so širším európskym sociálnym dialógom*, ktorý je pilierom sociálneho modelu EÚ a správy vecí verejných.
HLAVNÉ BODY
Výbory pre medziodvetvový dialóg sa zriaďujú v tých odvetviach, v ktorých organizácie zastupujúce pracovníkov a zamestnávateľov z daného odvetvia spoločne prejavia záujem o účasť na dialógu na úrovni EÚ. Sú povinné:
vzťahovať sa k špecifickým odvetviam hospodárstva, ako napríklad bankovníctvo alebo poľnohospodárstvo;
skladať sa z organizácií, ktoré predstavujú uznaných národných sociálnych partnerov;
mať spôsobilosť rokovať o dohodách; a
zastupovať sociálnych partnerov z viacerých krajín EÚ;
mať štruktúru a zdroje na zabezpečenie účinnej účasti na práci na úrovni EÚ.
Každý výbor:
je vypočutý pri rozhodnutiach o rozvoji na úrovni EÚ, ktoré majú sociálny dosah v oblasti jeho pôsobnosti;
rozvíja a podporuje sociálny dialóg v rámci svojich právomocí;
má maximálne 66 členov s rovnakým počtom zástupcov zamestnávateľov a zamestnancov;
spoločne s Európskou komisiou stanoví svoj vlastný rokovací poriadok;
sa schádza aspoň raz za rok;
je riadený zástupcom zamestnávateľov alebo zamestnancov alebo úradníkom Komisie;
v spolupráci s Komisiou pravidelne preveruje svoje činnosti.
Výbory pre medziodvetvový dialóg nahrádzajú predchádzajúce formy medziodvetvovej spolupráce medzi sociálnymi partnermi.
ODKEDY SA ROZHODNUTIE UPLATŇUJE?
              
Uplatňuje sa od 20. mája 1998.
KONTEXT
Článkom 152 Zmluvy o fungovaní Európskej únie sa potvrdzuje záväzok EÚ podporovať európsky sociálny dialóg a uznáva sa ním autonómnosť európskych sociálnych partnerov.
Komisia od roku 1998 zriadila viac ako 40 výborov pre medziodvetvový sociálny dialóg. Zastrešujú približne 150 miliónov pracovníkov v EÚ v odvetviach, ako napríklad rozličné druhy dopravy, poľnohospodárstvo, stavebníctvo, obchod, verejnoprospešné služby, konštrukcia strojného zariadenia a vybavenia, hotely a reštaurácie, a bankovníctvo.
Výsledkom dialógu bola dohoda o približne 900 rôznorodých právne záväzných aktoch.
Ďalšie informácie nájdete na stránke venovanej medziodvetvovému sociálnemu dialógu na webovej lokalite Európskej komisie.
HLAVNÝ POJEM
* Európsky sociálny dialóg: diskusie, konzultácie, rokovania a spoločná činnosť, do ktorých sa zapájajú obe strany odvetvia (zamestnávatelia a zamestnanci).
AKT
            
Rozhodnutie Komisie 98/500/ES z 20. mája 1998 o zriadení Výborov pre medziodvetvový dialóg na podporu dialógu medzi sociálnymi partnermi na európskej úrovni (Ú. v. ES L 225, 12.8.1998, s. 27 – 28)
Následné zmeny rozhodnutia Komisie 98/500/ES boli zapracované do pôvodného textu. Toto konsolidované znenie slúži len na dokumentačné účely.
SÚVISIACE AKTY
            
Pracovný dokument útvarov Komisie o fungovaní a potenciáli európskeho medziodvetvového sociálneho dialógu [SEK(2010) 964 v konečnom znení z 22. júla 2010]
Posledná aktualizácia 23.05.2016